2. ΒΑΣΙΛΙΚΟΝ ΔΙΑΤΑΓΜΑ της 2/12 Ιουλ. 1912 Περί βιβλιαρίων εργασίας. Εν όψει του άρθρ. 14 εδ. β΄ του ν.ΔΚΘ΄ (ανωτ. αρ. 1). Άρθρον 1 Τα κατά το άρθρ. 14 εδ. β΄ του ν.ΔΚΘ΄ της 24 Ιαν. 1912 π. εργασίας γυναικών και ανηλίκων βιβλιάρια εργασίας αποτελούνται εκ τριάκοντα δύο σελίδων. Η πρώτη μετά το εξώφυλλον σελίς φέρει το όνομα του προσώπου δι’ο εξεδόθη το βιβλιάριον. Άρθρον 2 Η δευτέρα μετά το εξώφυλον σελίς του βιβλιαρίου είναι προωρισμένη δια την πιστοποίησιν του δημάρχου, περί της οποίας το άρθρ. 14 του ανωτέρω νόμου, και εκτυπούται συμφώνως προς το συνημμένον υπόδειγμα Α΄, η τρίτη σελίς σκοπόν έχει όπως περιλάβη τας παρατηρήσεις του δημάρχου εν περιπτώσει εκδόσεως δευτέρου βιβλιαρίου, κατά τας διατάξεις των σχετικών Β.Δ., και εκτυπούται κατά το συνημμένον υπόδειγμα Β΄. Άρθρον 3 Μετά τας τρεις πρώτας σελίδας, αι επόμεναι συνεχείς δέκα σελίδες αφορώσι τας κατά το άρθρ. 14 του ανωτέρω νόμου ιατρικάς πιστοποιήσεις και είναι συντεταγμέναι κατά το συνημμένον υπόδειγμα Γ΄. Αι μετ’ αυτάς δέκα σελίδες, ήτοι από της 14 μέχρι της 24, επιφυλάσσονται δια τας κατά το άρθρον 14 τελευταίον εδ. του άνω νόμου σημειώσεις των εργοδοτών και εκτυπούνται συμφώνως τω συνημμένω υποδείγματι Δ΄. Αι τελευταίαι σελίδες του βιβλιαρίου μετά την 25ην σελίδα περιέχουσι τας κυριωτέρας διατάξεις περί βιβλιαρίων εργασίας του ανωτέρω νόμου και των προς εκτέλεσιν τούτου Β.Δ/των. Βλ. και θέμα γ΄. 